**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-1308/2022

**1042a**

# Spoločná správa

**výborov Národnej rady Slovenskej republiky o prerokovaní návrhu poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 1042)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre sociálne veci ako gestorský výbor **k návrhu** poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov **(tlač 1042)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 1684 zo 4. októbra 2022 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov **(tlač 1042) prerokoval a odporučil** Národnej rade Slovenskej republiky **schváliť**:

Výbor Národnej rady Slovenskej republiky pre sociálne veci uznesením č. 215 z 12. októbra 2022.

Ústavnoprávny výbor Národnej rady Slovenskej republiky prerokoval návrh zákona dňa 14. októbra 2022 a **neprijal uznesenie,** keďže návrh uznesenia **nezískal** **súhlas nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov a  čl. 84 ods. 2 Ústavy Slovenskej republiky.

**IV.**

Z uznesenia výboru Národnej rady Slovenskej republiky uvedenom v III. bode tejto spoločnej správy vyplýva tento pozmeňujúci návrh:

V čl. I, text za úvodnou vetou znie:

V § 74 ods. 3 sa za písmeno d) vkladá nové písmeno e), ktoré znie:

„e) dovŕšila vek 57 rokov a vychovala jedno dieťa,“.

Doterajšie písmeno e) sa označuje ako písmeno f).

Pozmeňujúci návrh legislatívno-technickej povahy, ktorým sa upravuje znenie navrhovaného ustanovenia v súlade s 25. bodom Legislatívno-technických pokynov, Legislatívnych pravidiel tvorby zákonov (č. 19/1997 Z. z.).

**Výbor NR SR pre sociálne veci**

**Gestorský výbor odporúča schváliť.**

**V.**

**Gestorský výbor** na základe stanoviska výboru k návrhu poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov **(tlač 1042)** a v uznesení uvedenom pod bodom III. tejto správy **odporúča** Národnej rade Slovenskej republiky návrh zákona v znení schváleného pozmeňujúceho návrhu

**schváliť.**

**VI.**

**Spoločná správa** výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci  
č. 228 z 18. októbra 2022.

Týmto uznesením výbor zároveň poveril spoločnú spravodajkyňu **Slavěnu Vorobelovú,**  aby na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Bratislava 18. októbra 2022

**Vladimír Ledecký v.r**

**predseda výboru**